«I evighet» er en norsk ballade som vant Melodi Grand Prix 1996, og som representerte Norge i Eurovision Song Contest samme år. Sangen er skrevet av Torhild Nigar og sunget av Elisabeth Andreassen. Den er en popballade med et lydbilde som var typisk for midten av 1990-tallet, blant annet med bruk av panfløyte. I Eurovision Song Contest kom «I evighet» på andreplass, Norges fjerde beste plassering i konkurransen.